Nordjyske Andreas Helgstrand er udtaget til det stærke dressurhold.

Fristen for tilmelding til det tredobbelte EM i dressur, para-dressur og springning, der løber af stablen fra 20. august i Herning er netop udløbet. Og på det danske dressurhold, der er blandt favoritterne i konkurrencen kommer den nordjyske OL-bronzevinder Andreas Helgstrand til at skulle hjælpe holdet øverst på medaljeskamlen. Dressurholdet består udover Andreas Helgstrand af Anna Kasprzak, Lone Bang Larsen og Nathalie zu Sayn-Wittgennstein og blandt holdets skrappeste konkurrenter er England, der stiller op med deres OL-guld-vindende hold fra OL i London sidste år.